Lifis
Lifis (air. An Life, angl. Liffey) – upė rytų Airijoje, Viklou, Kildario ir Dublino grafystėse. Prasideda netoli Kipuro vietovės Viklou kalnuose, teka į šiaurės rytus. Įteka į Airijos jūros Dublino įlanką Dubline. Lifis užtvenktas trimis hidroelektrinėmis: Paulafokos, Golden Folso ir Lekslipo. Anksčiau intensyviai naudota prekybinei laivybai, tačiau šiuo metu nuolat upe plaukioja tik turistams skirti laivai.